﻿ 42 साल के हो गए दुनिया के सबसे महान ऑलराउंडर जैक कैलिस | CricketCountry.com हिन्दी
जैक कैलिस टेस्ट, वनडे में 10 हजार रन और 250 से ज्यादा विकेट लेने वाले पहले खिलाड़ी हैं
| Updated : October 16, 2017 3:18 PM IST
जैक कैलिस © Getty Images
आज दुनिया के सबसे बेहतरीन और सर्वकालिक महान ऑलराउंडर जैक कैलिस का जन्मदिन है। कैलिस आज 42 साल के हो गए हैं। कैलिस ने बल्ले और गेंद से कई रिकॉर्ड अपने नाम किए हैं। कैलिस दुनिया के एकमात्र ऑलराउंडर हैं जिनके नाम वनडे और टेस्ट में 250 विकेट और 10,000 से ज्यादा रन बनाने का रिकॉर्ड दर्ज है। इसके अलावा कैलिस टेस्ट और वनडे में 100 कैच लेने वाले भी दुनिया के इकलौते क्रिकेटर हैं। कैलिस के जन्मदिन के मौके पर दुनियाभर से उन्हें बधाईयां मिल रही हैं। आइए आपको बताते हैं कैलिस की अनसुनी कहानियां। ये भी पढ़ें: अंडर-19 एशिया कप के लिए भारतीय टीम का ऐलान, हिमांशु राणा बने कप्तान
क्यों पहनते हैं 65 नंबर की जर्सी: जैक कैलिस अपने पिता हेनरी के काफी करीब थे। कैलिस ने अपने पिता से क्रिकेट की बारिकियां सीखीं। 65 साल की उम्र में कैलिस के पिता का देहांत हो गया और इसके बाद ही कैलिस वनडे क्रिकेट में 65 नंबर की जर्सी पहननी शुरू की।
बहन ने मनाया था कैलिस के आउट होने का जश्न: कैलिस की बहन जैनिन आईपीएल में चेन्नई सुपर किंग्स की चीयरलीडर थीं। आईपीएल के दूसरे सीजन में कैलिस रॉयल चैलेंजर्स बैंगलोर की तरफ से खेल रहे थे और जब वो आउट हुए थे तो उनकी बहन ने डांस करके उनके आउट होने का जश्न मनाया था। जब कैलिस से इसके बारे में पूछा गया तो उन्होंने अपनी बहन के डांस की तारीफ की थी और कहा था कि मैं अपनी बहन की डांसिंग प्रतिभा से बेहद खुश हूं।
कैलिस का रहा था बेहद खराब डेब्यू: कैलिस का अंतरराष्ट्रीय डेब्यू किसी बुरे सपने से कम नहीं था। कैलिस ने शुरुआती 7 मैचों में 8.14 की औसत से सिर्फ 57 रन बनाए थे। इस दौरान कैलिस सिर्फ 1 ही बार दोहरे अंक को छू सके थे।
छक्के लगाने के मामले में रहे दूसरे नंबर पर: भले ही फैंस की नजर में कैलिस एंकर बल्लेबाज रहे हों लेकिन टेस्ट क्रिकेट में कैलिस ने जब क्रिकेट खेलना छोड़ा था तो उस समय वो दूसरे नंबर पर थे। कैलिस ने जब टेस्ट क्रिकेट से संन्यास लिया था तो उनके नाम (97) छक्के थे। वहीं उनसे आगे सिर्फ एडम गिलक्रिस्ट (100) ही थे।
एशिया में लगाई रनों की झड़ी: कैलिस को एशिया में खेलना बेहद रास आता था। कैलिस का बल्ला एशिया में आग उगलता था। एशिया में कैलिस के नाम 25 टेस्ट मैचों में 55.62 की औसत से 2,058 रन हैं। इसके अलावा एशिया में 2,000 से ज्यादा रन बनाने वाले वो एशिया के बाहर के पहले खिलाड़ी हैं। हालांकि कैलिस के बाद एलेस्टर कुक ने भी इस उपलब्धि को अपने नाम कर लिया है।
Happy birthday @jacqueskallis75 , one of the greatest ever cricketers to have graced the game. #JhakaasJacques pic.twitter.com/FbdrzprpWF — Virender Sehwag (@virendersehwag) October 16, 2017
Happy Birthday, @jacqueskallis75! The legendary South African all-rounder scored 13,289 Test runs alongside 292 wickets. pic.twitter.com/TdFUeSEg74
सचिन तेंदुलकर ने कैलिस को जन्मदिन की बधाई देते हुए लिखा, ‘दुनिया के सबसे महान ऑलराउंडर खिलाड़ियों में से एक जैक कैलिस को जन्मदिन की ढेरों बधाईंयां। आने वाला साल अच्छा रहे।’ भारत के पूर्व विस्फोटक बल्लेबाज वीरेंद्र सहवाग ने भी कैलिस को जन्मदिन की बधाई देते हुए लिखा, ‘जैक कैलिस आपको जन्मदिन की हार्दिक शुभकामनाएं। क्रिकेट के खेल के सबसे बेहतरीन ऑलराउंडर खिलाड़ियों में से एक।’ इन खिलाड़ियों के अलावा भी कैलिस को दुनियाभर से फैंस की बधाईंयां मिल रही हैं।
आपको बता दें कि कैलिस ने 166 टेस्ट मैचों में 55.37 की औसत से 13,289 रन बनाए हैं। कैलिस के बल्ले से 45 शतक, 58 अर्धशतक निकले हैं। कैलिस का बेस्ट स्कोर 224 रन रहा था। वहीं गेंदबाजी की बात करें तो कैलिस ने इतने ही टेस्ट में 32.65 की औसत से 292 विकेट अपने नाम किए थे। टेस्ट की ही तरह वनडे में भी कैलिस ने अपनी चमक खूब बिखेरी। कैलिस ने 328 वनडे मैचों में 44.36 की औसत से 11,579 रन बनाए थे। वहीं उन्होंने 31.79 की औसत से 273 विकेट झटके।
अंतरराष्ट्रीय क्रिकेट की ही तरह कैलिस ने आईपीएल में भी जमकर अपना जलवा दिखाया। कैलिस ने आईपीएल के 98 मैचों में 28.55 की औसत से 2,427 रन बनाए हैं। कैलिस के नाम 17 अर्धशतक हैं और उनका बेस्ट स्कोर 72 रन रहा है। वहीं गेंदबाजी की बात करें तो उन्होंने इतने ही मैचों में 35.27 की औसत और 7.89 के एकॉनमी से 65 विकेट हासिल किए हैं।
First Published on October 16, 2017 3:17 PM IST
Last updated on October 16, 2017 3:18 PM IST
india Jacques Kallis Sachin Tendulkar Team South africa virender sehwag